ארמנדו ברויה

ארמנדו ברויה (באלבנית: Armando Broja; נולד ב-10 בספטמבר 2001 בסלאף שבברקשייר, אנגליה) הוא כדורגלן אלבני המשחק בעמדת החלוץ בצ'לסי ובנבחרת אלבניה.

קריירת מועדונים

צ'לסי 
ברויה גדל במחלקת הנוער של צ'לסי מהפרמייר ליג, אליה הגיע ממחלקת הנוער של טוטנהאם הוטספר. ב-8 במרץ 2020 ערך את הופעת הבכורה שלו בקבוצה הבוגרת של המועדון, כשהחליף את אוליבייה ז'ירו בדקה ה-86 בניצחון 0–4 על אברטון במסגרת המחזור ה-29 בליגה לעונת 2019/2020.

ב-8 באוקטובר 2022 כבש שער בכורה בקבוצה במסגרת הפרמייר ליג, בניצחון 0–3 על וולברהמפטון וונדררס.

השאלה לוויטסה ארנהם 
ב-21 באוגוסט 2020 הושאל לוויטסה ארנהם מליגת העל ההולנדית לעונה אחת. ב-13 בספטמבר ערך את הופעת הבכורה שלו במועדון, בניצחון 0–1 על ואלבייק במסגרת המחזור הראשון בליגה לעונת . ב-19 בספטמבר הבקיע את שער הבכורה שלו במועדון, בניצחון 0–2 על ספרטה רוטרדם במסגרת המחזור השני בליגה. בסך הכול ערך 30 הופעות ליגה במדי ויטסה ארנהם במשך תקופת ההשאלה, בהן הבקיע עשרה שערים.

השאלה לסאות'המפטון 
ב-10 באוגוסט 2021 הושאל לסאות'המפטון מהפרמייר ליג לעונה אחת. ב-25 באוגוסט הוא ערך את הופעת הבכורה שלו במועדון, כשהבקיע צמד שערים בניצחון 0–8 על ניופורט קאונטי במסגרת הסיבוב השני של גביע הפוטבול ליג.

קריירה בינלאומית 
ב-7 בספטמבר 2020 ערך את הופעת הבכורה שלו בנבחרת אלבניה, בהפסד 0–1 לנבחרת ליטא במסגרת ליגת האומות 2020/2021. ב-5 בספטמבר 2021 הבקיע את שער הבכורה שלו במועדון, בניצחון 0–1 על נבחרת הונגריה במסגרת מוקדמות מונדיאל 2022.

קישורים חיצוניים

הערות שוליים 

כדורגלנים אלבנים
חלוצי כדורגל אלבנים
כדורגלני צ'לסי
כדורגלני ויטסה ארנהם
כדורגלני סאות'המפטון
כדורגלני נבחרת אלבניה
אלבנים שנולדו ב-2001